Majiranukta kwenye ramani: 10°09′32″S 19°57′45″E﻿ / ﻿10.1590°S 19.9626°E﻿ / -10.1590; 19.9626 Sudi ni kata ya Wilaya ya Mtama katika Mkoa wa Lindi, Tanzania. Wakati wa sensa iliyofanyika mwaka wa 2012, kata ilikuwa na wakazi wapatao 5,544 walioishi humo . Msimbo wa posta ni 65202. Sudi iko kwenye mwambao wa Bahari ya Hindi kati ya Lindi na Mikindani-Mtwara, sehemu ambapo Mto Mambi unaishia baharini kwa mdomo mpana ambao ni hifadhi nzuri kwa jahazi. Kabla ya ukoloni na wakati wa utawala wa Kijerumani ilikuwa moja ya bandari za maana kwenye mwambao wa kusini mwa Tanzania ya leo. Mnamo mwaka 1900 ilikuwa na wakazi 2,000. Mnamo mwaka 1900 mfanyabiashara mkuu alikuwa mmoja Mohamed Chamdu. Ilisemekana iliundwa na Mwarabu tajiri aliyefanya biashara huko. Wajerumani waliunda hapa ofisi ya forodha. Wakati wa Vita Kuu ya Kwanza ya Dunia Sudi ilikuwa kituo muhimu cha kijeshi cha Wajerumani; meli zilizoleta ramia na mahitaji ya kijeshi ziliweza kujificha katika hori ya Sudi inayofanywa na mdomo mpana wa Mto Mambi. Kwenye Septemba 1916 Sudi ilivamiwa na Waingereza. http://www.meac.go.tz/sites/default/files/Statistics/Tanzania%20Population%20Census%202012.pdf Archived 3 Machi 2016 at the Wayback Machine.